**Organizē semināru gaļas liellopu ganāmpulku pārraudzībā**

Latvijas Lauku konsultāciju un izglītības centrs organizē apmācības gaļas liellopu ganāmpulku pārraudzībā pārrauga darba tiesību iegūšanai vienā ganāmpulkā.

(Jau esošiem gaļas liellopu pārraugiem iespējams iegūt kvalifikācijas stundas, sazinoties un vienojoties ar atbildīgo speciālistu).

**Apmācības tiek organizētas** pamatojoties uz MK noteikumiem Nr. 566 *“Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecības”* un to aktuālajiem grozījumiem.

**Apmācību struktūra:** Apgūstot teorētiskās un praktiskās nodarbības un nokārtojot rakstisku eksāmenu, tiek saņemta apliecība par kursa apguvi.

**Apmācību norise:**

* Teorētiskās nodarbības **30.10.** LLKC, Ozolnieki, Rīgas iela 34 **plkst. 10:00**
* Praktiskās nodarbības **31.10.** izbraukšana **plkst. 09:00** no LLKC Ozolniekiem uz z/s Krasti-B, Mazzalves pagastā, Neretas novadā.
* Teorētiskās nodarbības un eksāmens **07.11.** LLKC, Ozolnieki, Rīgas iela 34 **plkst. 10:00**

**Galvenās apmācību tēmas:**

* Lauksaimniecības dzīvnieku audzēšanas un ciltsdarba pamati;
* Lauksaimniecības dzīvnieku ēdināšana un labturība;
* Ganāmpulku un lauksaimniecības dzīvnieku reģistrēšana un dzīvnieku apzīmēšana;
* Pārraudzības darba organizācijas sistēma un dokumentu aizpildīšana.

**Mācību maksa: 70.00 EUR** t. sk. PVN Mācību maksā tiek iekļauta apmācība, transports uz/no saimniecības, kafijas pauzes, izdales materiāli, fermas apmeklētāja komplekts.

Sakarā ar saimniecības apmeklējumu grupā plānoti max. 20 dalībnieki. **Lūdzam obligāti pieteikties līdz 27. oktobrim** (ieskaitot) zvanot/rakstot un nosaucot vārdu, uzvārdu, telefona numuru un e-pasta adresi, uz kuru tiks nosūtīts mācību plāns un aktuālā informācija par kursu.

**NB!** Pirmajā mācību dienā 30.10. sakarā ar datorizētām nodarbībām, ierašanās ar portatīvajiem datoriem (ja nav pieejams, dators iepriekš jāpiesaka atbildīgajam speciālistam)

**Kontakti:** LLKC Tālākizglītība Rudīte Sanžarevska, tālr. 26148820, 63050235, e-pasts – rudite.sanzarevska@llkc.lv.